„რედ ბულმა“ მძიმე მდგომარეობაში, თავისივე წინდაუხედაობის გამო ამოჰყო თავი. მართალია, სწორედ ფრანგული კომპანიის აგრეგატი არ აძლევდა გამარჯვებისთვის ბრძოლის საუალებას, მაგრამ მსგავსი სიტუაცია იმავე „რენოსთან“ მანამდეც ჰქონდა, სანამ ზედიზედ ოთხჯერ გახდებოდა მსოფლიო ჩემპიონი. მაშინ „რენომ“ შეძლო კრიზისის დაძლევა და საჩემპიონო აგრეგატის დამზადება. და სავარაუდოდ, ახლაც მოახერხებს ამას. ოღონდ, ჯერჯერობით უცნობია, ამას „რედ ბულთან“ ერთად გააკეთებს, თუ თავის გუნდთან ერთად, რომელსაც „ლოტუსის“ ბაზაზე შექმნის.